מרקו מנגוני

מרקו מנגוני (באיטלקית: Marco Mengoni; נולד ב-25 בדצמבר 1988) הוא זמר פופ איטלקי שהתפרסם לאחר שזכה ב-2009 בעונה השלישית של תוכנית הכישרונות האיטלקית X Factor. מאז הוא מכר למעלה מ-2.8 מיליון תקליטים באיטליה, הגיע לשיא של מצעד האלבומים האיטלקיים שבע פעמים ברציפות ונכנס למצעד הסינגלים האיטלקיים המובילים 15 פעמים. הוא זכה בפסטיבל סן רמו ב-2013 וב-2023. מנגוני דיבב בשנת 2012 את אז-לר בדיבוב האיטלקי של ״הלורקס״. הוא ייצג את איטליה באירוויזיון 2013 במאלמה, שוודיה עם השיר "L'Essenziale". הוא סיים במקום השביעי בתחרות. הוא נבחר לייצג את איטליה גם באירוויזיון 2023 שהתקיים בליברפול שבממלכה המאוחדת עם השיר "Due vite", לאחר שניצח עמו בפסטיבל סן רמו 2023, מנגוני הגיע למקום הרביעי בתחרות האירוויזיון. מנגוני נולד ב-25 בדצמבר 1988 ברונצ'יליונה שבמחוז במחוז ויטרבו במרכז איטליה, שם גדל. הוא בנם היחיד של נדיה פרארי ומאוריציו מנגוני. בגיל 14, בזמן שלמד עיצוב תעשייתי בבית הספר התיכון, החל לקחת שיעורי שירה. מאוחר יותר החל להופיע כחבר בלהקה בת חמישה חברים. לאחר שעזב את בית הספר, עבר לרומא, שם החל ללמוד תואר בשפות. במהלך לימודיו עבד כברמן והופיע בחתונות. ב-2 בדצמבר 2009, מנגוני זכה בתוכנית אקס פקטור איטליה עם השיר "Dove si vola", ונבחר אוטומטית כאחד המשתתפים בפסטיבל המוזיקה בסן רמו 2010. במהלך סיבוב ההופעות הוקלטו אלבום חי ואלבום וידאו. הוא נקרא Re matto live, והוא יצא לאור ב-19 באוקטובר 2010, והוא עלה לראשונה והגיע לפסגת מצעד האלבומים האיטלקי, ולאחר מכן הוכר כאלבום פלטינה על ידי הפדרציה של תעשיית המוזיקה האיטלקית. במהלך אותה שנה, קיבל את פרס TRL לאיש השנה. בנוסף נבחר לזמר האיטלקי הטוב ביותר בטקס פרסי המוזיקה של MTV אירופה 2010. בפברואר 2013, מנגוני התחרה בפסטיבל המוזיקה ה-63 בסן רמו עם השירים "L'essenziale" ו-"Bellissimo". ב-12 בפברואר 2013, "L'essenziale" ניצח את "Bellissimo" בתור השיר שיבוצע על ידי מנגוני בשלבים הבאים של התחרות. ב-16 בפברואר 2013 הוכרז מנגוני כמנצח בתחרות ונבחר לייצג את איטליה באירוויזיון 2013 במאלמה שבשוודיה. כחלק מ"חמשת הגדולים", מנגוני העפיל אוטומטית לגמר התחרות, שנערך ב-18 במאי 2013. מנגוני סיים במקום השביעי מתוך 26, וזכה ב-126 נקודות. לאחר שיצא לאור כסינגל, "L'essenziale" הופיע לראשונה במקום הראשון במצעד ההורדות הדיגיטליות האיטלקי, כשהוא מחזיק במקום הראשון במשך שמונה שבועות רצופים ונקבע לרב-פלטינה. גם "L'essenziale" וגם "Bellissimo" נכללו באלבום האולפן השני של מנגוני שיצא לאור ב-19 במרץ 2013. בינואר 2015 הוציא מנגוני לאור את אלבום האולפן השלישי שלו, Parole in circolo, חלקו השני של האלבום יצא לאור בדצמבר 2015. ב-19 באוקטובר 2018, מנגוני פרסם את סינגלים "Voglio" ו-"Buona Vita", אשר יהיו בעתיד לחלק מאלבום האולפן החמישי שלו Atlantico, שיצא לאור ב-30 בנובמבר. ב-30 בנובמבר הוציא לאור את הסינגל השלישי "Hola (I Say)", בשיתוף עם טום ווקר. ב-5 באפריל 2019, הוא הוציא לאור את הסינגל הרביעי "מוחמד עלי". האלבום זמין גם באיטלקית וגם בספרדית. בתחילת 2021, מנגוני הוציא לאור את הסינגל "Venere e Marte". בקיץ של אותה שנה הוא הציג את הסינגל החדש "Ma stasera". הסינגל קדם לאלבום האולפן השישי Materia (Terra), שיצא לאור בדצמבר 2021. מנגוני השתתף בשנית בפסטיבל סן רמו 2023. ב-11 בפברואר 2023 זכה בפסטיבל בפעם השנייה ונבחר לייצג את איטליה עם השיר Due vite באירוויזיון 2023, שהתקיים בליברפול שבממלכה המאוחדת.מנגוני הגיע למקום הרביעי. מדיה וקבצים בנושא מרקו מנגוני בוויקישיתוף אתר האינטרנט הרשמי של מרקו מנגוני מרקו מנגוני, ברשת החברתית פייסבוק מרקו מנגוני, ברשת החברתית אקס (טוויטר) מרקו מנגוני, ברשת החברתית אינסטגרם מרקו מנגוני, ברשת החברתית טיקטוק מרקו מנגוני, סרטונים בערוץ היוטיוב מרקו מנגוני, ברשת החברתית Goodreads מרקו מנגוני, במסד הנתונים הקולנועיים IMDb (באנגלית) מרקו מנגוני, באתר Rotten Tomatoes (באנגלית) מרקו מנגוני, באתר אפל מיוזיק (באנגלית) מרקו מנגוני, באתר ספוטיפיי מרקו מנגוני, באתר סאונדקלאוד (באנגלית) מרקו מנגוני, באתר Last.fm (באנגלית) מרקו מנגוני, באתר AllMusic (באנגלית) מרקו מנגוני, באתר MusicBrainz (באנגלית) מרקו מנגוני, באתר דיזר מרקו מנגוני, באתר Yandex.Music (ברוסית) מרקו מנגוני, באתר Discogs (באנגלית) מרקו מנגוני, באתר Songkick (באנגלית) מרקו מנגוני, באתר Genius מרקו מנגוני, באתר SecondHandSongs מרקו מנגוני, באתר בילבורד (באנגלית) מרקו מנגוני, באתר טיידל (באנגלית) שירה נאות, שוודיה היא זוכת אירוויזיון 2023, נועה קירל במקום השלישי, באתר הארץ, 14 במאי 2023 Archivio Corriere della Sera, archivio.corriere.it Marco Mengoni in - la Repubblica.it, Archivio - la Repubblica.it (באיטלקית) La doppia vita di Marco Mengoni. La rivelazione di X Factor a Tgcom - spettacolo -Tgcom - pagina 1, web.archive.org, ‏2013-03-02 Rockol com s.r.l, √ Sanremo 2013: vince Marco Mengoni, Rockol (באיטלקית) Beppe Dammacco, Marco Mengoni ha detto sì: vola a Liverpool per il suo secondo Eurovision, ‏2023-02-12 (ב־)